CELEX: 62013CN0336
Language: lv
Date: 2013-06-19 00:00:00
Title: Lieta C-336/13 P: Apelācijas sūdzība, ko par Vispārējās tiesas (pirmā palāta) 2013. gada 10. aprīļa spriedumu lietā T-671/11 IPK International — World Tourism Marketing Consultants GmbH /Eiropas Komisija 2013. gada 19. jūnijā iesniedza Eiropas Komisija

7.9.2013   
            
            
               LV
            
            
               Eiropas Savienības Oficiālais Vēstnesis
            
            
               C 260/25
            
         Apelācijas sūdzība, ko par Vispārējās tiesas (pirmā palāta) 2013. gada 10. aprīļa spriedumu lietā T-671/11 IPK International — World Tourism Marketing Consultants GmbH/Eiropas Komisija 2013. gada 19. jūnijā iesniedza Eiropas Komisija
   (Lieta C-336/13 P)
   2013/C 260/43
   Tiesvedības valoda — vācu
   
      Lietas dalībnieki
   
   
      Apelācijas sūdzības iesniedzēja: Eiropas Komisija (pārstāvji — F. Dintilhac, G. Wilms un G. Zavvos)
   
      Otrs lietas dalībnieks: IPK International — World Tourism Marketing Consultants GmbH
   
   
      Apelācijas sūdzības iesniedzējas prasījumi:
   
   
               —
            
            
               atcelt Vispārējās tiesas (pirmā palāta) 2013. gada 10. aprīļa spriedumu lietā T-671/11;
            
         
               —
            
            
               noraidīt IPK International — World Tourism Marketing Consultants GmbH2011. gada 22. decembrī pret Komisiju celto prasību;
            
         
               —
            
            
               piespriest IPK International — World Tourism Marketing Consultants GmbH atlīdzināt tiesāšanās izdevumus abās instancēs.
            
         
      Pamati un galvenie argumenti
   
   Pārsūdzētajā spriedumā vairāku iemeslu dēļ esot pieļautas kļūdas tiesību piemērošanā:
   
               a)
            
            
               tajā esot ignorēta Tiesas judikatūra par to, ka kompensācijas procenti ir paredzēti inflācijas kompensācijai;
            
         
               b)
            
            
               pretēji Tiesas judikatūrai, tajā nav nošķirti kompensācijas procenti un nokavējuma procenti un abas procentu likmes ir noteiktas Eiropas Centrālās bankas (ECB) galvenajām refinansēšanas operācijām noteiktās procentu likmes apmērā, palielinot to par diviem procentiem;
            
         
               c)
            
            
               tajā ir pieļauta kļūda tiesību piemērošanā, kapitalizējot kompensācijas procentus un nokavējuma procentus aprēķinot no 2011. gada 15. aprīļa;
            
         
               d)
            
            
               apstrīdētais lēmums un Vispārējās tiesas spriedums lietā T-297/05 (1) tajā esot interpretēti nepareizi un fakti esot tikuši sagrozīti;
            
         
               e)
            
            
               tas neesot pienācīgi pamatots: no tā neesot iespējams secināt pamatojumu procentu aprēķinam un nokavējuma procentu aprēķina sākuma datumam un pamatojumā esot iekšējas pretrunas;
            
         
               f)
            
            
               tas esot pretrunā Savienības tiesību principiem par nepamatotu maksājumu atgūšanu.
            
         
      (1)  2011. gada 15. aprīļa spriedums, Krājums II 1859. lpp.